Rijeka, 26. rujna 2020.g.

**OBJAVA ZA MEDIJE**

**ETNO ZALOGAJČIĆI I VIDEO RECEPTI OVOGODIŠNJEG PORTO ETNA**

**Od 1. do 3. listopada 2020.g. u i oko HKD-a na Sušaku, održat će se još jedan Porto Etno festival, u okviru programa Rijeke 2020 – Europske prijestolnice kulture.**

**Porto Etno festival od svojih početaka spaja etno glazbu i gastronomiju zemalja čije manjine djeluju u Rijeci i Primorsko-goranskoj županiji, ali i svu ostalu svjetsku glazbu i gastronomiju s kojom se susrećemo uslijed sve intenzivnijih migracijskih gibanja.** Svake godine jedan od najposjećenijih programa festivala je kuhanje i iskušavanje specijaliteta u izvedbi predstavnika manjina, a kako trenutne okolnosti ne dopuštaju takvu organizaciju događanja, posjetitelji su dobili dva nova načina da uživaju u svojoj porciji svijeta na tanjuru – kroz Etno zalogajčiće i video-recepte.

**Svijet na tanjuru uz etno zalogajčiće**

**U četvrtak 1. listopada i petak 2. listopada s početkom u 21 sat**, odmah nakon koncerata LADO Electro te Bože Vreće i Porto Etno orkestra u HKD-u, **na susjednu terasu hotela Neboder dolaze Etno zalogajčići. Riječ je o gastro-glazbenom događanju na kojem će posjetitelji imati priliku isprobati 4 jela uz piće po izboru, uz glazbenu pratnju grupa Če bo bo, če na na i Veja.**

**Prvu večer**, 1. listopada **na meniju su Hrisi Ashta (Jordan), Burek (Bosna i Hercegovina), Spirala od krumpira i salsa (Mađarska) i Namaz od čvaraka (Češka), uz čašu vina, soka ili mineralne vode** te glazbeno putovanje s grupom Če bo bo, če na na.

**U petak**, 2. listopada **priča je slična – etno-zalogajčići su Valjušci s makom (Slovačka), Mini pizze (Italija), Maliđano (Makedonija) i Prženi Bake i Buljol (Trinidad i Tobago) uz piće po izboru** i glazbu grupe Veja.

**Hranu će spravljati kuhinja hotela Neboder u suradnji i po recepturi predstavnika zemalja manjina.**

U slučaju kiše, program na terasi se prebacuje u dvoranu do nje koja povezuje HKD i hotel Neboder.

**Cijene ulaznica**

Ulaznice za koncert **LADO Electro** u HKD-u u četvrtak su **70 kn**, a **50 kn** **za gastro-glazbeno iskustvo** na terasi hotela Neboder. Dnevnu ulaznicu koja obuhvaća **oba događanja** moguće je kupiti po cijeni od **100 kn**.  
  
Ulaznice za koncert **Bože Vreće i Porto Etno orkestra** u HKD-u u petak mogu se nabaviti po cijeni od **100 kn**, a cijena za uživanje u **etno-zalogajčićima** iste večeri nakon koncerta je **50 kn**. Dnevna ulaznica, koja obuhvaća oba događanja, košta **130 kn**.

**Moguće je kupiti i festivalsku ulaznicu s kojom se ulazi na sve programe u četvrtak i petak, po cijeni od 200 kn.**

**Pojedinačne ulaznice, dnevne pakete i festivalske ulaznice moguće je kupiti preko sustava mojekarte.hr na poveznici u nastavku u Dallas Music Shopu, Foto Reviji i New Soundu (Matulji) te sat vremena prije događanja na blagajni HKD-a.**

**Video recepti za vječnost**

Drugi način na koji se što široj publici želi približiti kuhinja predstavnika manjina koje djeluju u Rijeci i PGŽ, dugogodišnjih partnera Porto Etno festivala, je putem **video recepata** ***Porto Etno kuhinja***. U pripremi je **12 recepata pomoću kojih će publika proputovati Bosnu, Sloveniju, Italiju, Trinidad i Tobago, Indiju, Jordan, Makedoniju…, a recepti će se objavljivati kroz rujan i listopad**.

Na **YouTube kanalu HKD-a na Sušaku** već su dostupna dva recepta – [**Bošnjačka nacionalna zajednica predstavila se tradicionalnim burekom**](https://youtu.be/3lkme9a4ros) **kroz vrijedne ruke gđe Nafe Delimehić, a Dione Hosang Tomić predstavila je** [**tradicionalni recept Trinidada i Tobaga Prženi Bake i Buljol**](https://youtu.be/f3uyRXhd9K4)**.**

Unaprijed zahvaljujem na objavi.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42